עמיר עקיבא סגל

עמיר עקיבא סגל (נולד ב-1 ביולי 1980 בציפורי) הוא משורר, פעיל חברתי, מבקר ספרות, וסוציולוג ישראלי.

== פעילות ספרותית ==

שיריו ויצירותיו התפרסמו בכמה כתבי עת: עיתון 77, מעין, מטעם, שבו, מאזניים, עמדה (כתב עת ספרותי), ואחרים. שיריו הופיעו בתערוכת פוטופואטיקה 6 בגלריית מוסררה בירושלים בשנת 2016, וכן בתערוכת פוטופואטיקה 10 בגלריה החברתית של מוסררה בשנת 2021. תרגם מרוסית את שיריו של אוסיפ מנדלשטם וכן כמה משיריו של ויקטור צוי, תרגומי השירים פורסמו בכמה כתבי עת. 

עיקר עבודתו כמבקר וככותב על עולם השירה הייתה בסקירה וניתוח של שירת המחאה הישראלית ושל שירה פוליטית. סגל הגיש יחד עם שלומי בן-עטר את תוכנית הרדיו שירת מחאה בתחנת כל השלום, התוכנית עסקה בשירי מחאה, בשירים חברתיים ופוליטיים עבריים ושודרה במשך כשנתיים. ובאותו נושא עסק גם כששימש כעורך ומנחה סדרת ערבי "שיר כאב" שעסקה בשירי מחאה בישראל בבית אבי חי בירושלים. מתחילת שנת 2014 כותב מאמרים על שירה עברית בכתב העת עיתון 77 בטור בשם "שירה יכולה". אחד ממאמריו בכתב העת נמצא בשימוש במערך שיעור של משרד החינוך על מחאה ביצירות אומנות. שיא עיסוקו בנושא זה בא כשהוציא את הספר 'שירת מחאה בישראל' בתחילת שנת 2023 ובו סקירה של שירת המחאה הישראלית של תחילת המאה העשרים ואחת וסוף המאה העשרים.

משנת 2010 ועד 2015 שימש מבקר וסוקר ספרות ברשת א'.

משנת 2014 ועד שנת 2018 שימש חבר בוועדת סל תרבות ארצית בתחום הספרות.

משנת 2013 ועד 2015 שימש מבקר ספרי השירה של עיתון קו למושב. כונה על ידי אילן ברקוביץ' "מבקר השירה החשוב ביותר של הזמן האחרון".

עורך אורח "הכיוון מזרח" 25, "למוזיקה מזרחית ולא רק...", חורף תשע"ד,2013.

עורך אורח "עיתון 77" גיליון 385 "שירה בתרמילו של החייל" אוקטובר-נובמבר 2015.

פרסם עד כה שלושה ספרי שירה ורומן, וכן ספר עיון על שירת מחאה בישראל.

== פעילות ציבורית ==
בזמן לימודיו לתואר הראשון שימש יו"ר תא הסטודנטים של מפלגת העבודה באוניברסיטה העברית, שימש חבר הנהלת האגודה לזכויות האזרח בישראל ופעל כחבר ופעיל בארגון אמנסטי אינטרנשיונל ישראל, כן שימש יו"ר סניף מרצ בירושלים והיה מועמד ברשימת מרצ למועצת עיריית ירושלים בבחירות המוניציפליות בשנת 2018. שימש סגן יו"ר ארגון הסגל הזוטר באוניברסיטת בן-גוריון בבאר-שבע. שימש מנהל מערך תעסוקה לצעירים ונוער בסיכון בחטיבה לקידום נוער וצעירים בעיריית ירושלים. שם שימש מנהיג התארגנות העובדים של עובדי חברת אריאל ויו"ר ועד הפעולה טרם הקמת ועד העובדים. בשנת 2017 נחתם ההסכם הקיבוצי של ועד העובדים של עובדי חברת אריאל, לאחר מאבק מתמשך של כמה שנים. סגל פעיל בתחומי הרווחה והתעסוקה, בעבר מייסד ומנכ"ל עמותת עובדים. שימש מפתח משאבים עבור עמותות שונות בהן הטלוויזיה החברתית וכן המועצה האזורית לכפרים הלא מוכרים בנגב, בין לקוחותיו בעבר היו גם האקדמיה ללשון העברית וכן האוניברסיטה העברית ובית חולים הרצוג.

ביולי 2021 נבחר כחבר הנהלת המנהל הקהילתי בית הכרם בירושלים, כנציג שכונת יפה נוף (ירושלים).כחבר הנהלה במנהל הקהילתי בית הכרם קיבל את ראשות ועדת תכנון, בנייה ותחבורה. כחלק מתפקידו הוביל את התנגדות תושבי השכונה לגבי נזקי כביש 16 שנבנה סמוך לשכונה. כחלק מכך הוביל את מחאת התושבים כנגד מפעל בטון שנבנה, כחלק מההכנות לכביש, בנחל רבידה ומחאת התושבים גרמה להחלטה להוציא את המפעל מהמקום לאחר שהושלם הכביש.

== מחקר בתחום ההגירה ==
סגל הוא חוקר הגירה וגלובליזציה, השלים את לימודי הדוקטורט במחלקה לסוציולוגיה ואנתרופולוגיה באוניברסיטה העברית וחוקר את העלייה לישראל מצפון אמריקה כהגירה טרנס-לאומית. עבודת התזה למוסך שלו עסקה בנושא זה, בהנחיית נביל חטאב בשנת 2015. את תוצאות המחקר הציג בכנס השנתי של האגודה הישראלית לסוציולוגיה בשנת 2020, ומאמר בעקבות העבודה פורסם בכתב העת הגירה. רומן שכתב בשם שיר על אמריקה ופורסם בשנת 2017 בהוצאת עיתון 77 עסק בחוויות ההגירה של ישראלי בארצות הברית כמו גם תובנות לגבי מהותה של הגירה.

באמצע שנת 2023 החל לשמש עמית מחקר בהמכון להגירה ושילוב חברתי במרכז האקדמי רופין וכן לשמש מרצה בשלוחה הישראלית של האוניברסיטה הבין-לאומית לכלכלה ולעסקים. באותה שנה פרסם שני מאמרים המבוססים על מפרקי הדוקטורט שלו, האחד עסק בבייסבול הישראלי והשפעת העולים מארצות הברית על הטמעת המשחק בישראל.
השני, עסק בעולים מארצות הברית וקנדה העובדים בישראל כמגייסי כספים.

== חיים אישיים ==
סגל חי בירושלים עם אשתו אניה ושלושת ילדיהם.

== ספרים ==
* בשובי מן המילואים, הוצאת גוונים, 2008. ספר שירה
* ארץ אחרת מאד, הוצאת עיתון 77, 2014. ספר שירה
* שיר על אמריקה, הוצאת עיתון 77, 2017. רומן
* לשוב ולאכול בשר, הוצאת עיתון 77, 2020. ספר שירה
* שירת מחאה בישראל, הוצאת נובמבר בע"מ, 2023. ספר עיון

==פרסים==
* פרס רחל נגב לשירה של האוניברסיטה העברית לשנת תש"ף, 2020
* פרס ראשון בתחרות הספרותית על שם הרי הרשון של האוניברסיטה העברית לשנת תשע"ד, 2014
* פרס למשוררים צעירים על שם רפי פרבמן לשנת 2011, התשע"א. על הספר "בשובי מן המילואים".

==פרסומים על המחבר ויצירתו==
* על הספר "בשובי מן המילואים" – שירים
** [http://www.news1.co.il/Archive/003-D-55467-00.html רשימה על הספר "בשובי מן המילואים"] של אליעז סגל, באתר News1
* על הספר "ארץ אחרת מאד'"- שירים
* 
** [http://www.thepost.co.il/news/new.aspx?pn6Vq=L&0r9VQ=FEMKI%20 ספר השירה שנותן את האמת ישר בפנים], רשימה על הספר "ארץ אחרת מאד" של שלמה בן-דוד, באתר מעריב
** [https://library.osu.edu/projects/hebrew-lexicon/99995-files/99995019/99995019-2014/99995019-375-376-08.pdf ביקורת באפלה], רשימה על הספר "ארץ אחרת מאד" של יובל גלעד, בכתב העת עיתון 77
** [http://blogs.bananot.co.il/236/?p=46 ספרי שירה לכבוד שבוע הספר העברי], רשימה על מספר ספרים וביניהם "ארץ אחרת מאד" של אילן ברקוביץ', באתר הארץ
* על הספר "שיר על אמריקה" – רומן
** [https://www.youtube.com/watch?v=Z1rgJYlhW-g נימוקי השופטים לזכייה בפרס הארי הרשון], על הרומן "שיר על אמריקה"
** [http://www.youtube.com/watch?v=ksOWbTaSQfY ראיון עם עמיר עקיבא סגל] על הספר, בתוכנית "העולם שאנו חיים בו", ברשת א
* על הספר "לשוב ולאכול בשר" – שירים
** ממילא אף אחד לא ישן, ניקולא יוזגוף-אורבך, רשימה על הספר "לשוב ולאכול בשר" בכתב העת עיתון 77, גיליון 414, ספטמבר 2020
** [https://netivimmag.wixsite.com/gilion28/יובל-גלעד-על-עמיר-עקיבא-רצנזיה-28 הרהורים בזכות בורגנות ושירה בעקבות ספרו של עמיר עקיבא סגל], רשימה על הספר "לשוב ולאכול בשר" של שמעון רוזנברג, באתר כתב העת נתיבים
** שירת ישראל - הסדר החדש, אילן ברקוביץ', רשימה על הספר "לשוב ולאכול בשר" בכתב העת עיתון 77, גיליון 422, פברואר 2022
* על הספר "שירת מחאה בישראל"- עיון
** [https://www.mekomit.co.il/%D7%94%D7%90%D7%9D-%D7%A9%D7%99%D7%A8%D7%AA-%D7%94%D7%9E%D7%97%D7%90%D7%94-%D7%A0%D7%A2%D7%9C%D7%9E%D7%AA-%D7%9E%D7%94%D7%A0%D7%95%D7%A3-%D7%94%D7%AA%D7%A8%D7%91%D7%95%D7%AA%D7%99-%D7%91%D7%99%D7%A9/ האם שירת המחאה נעלמת מהנוף התרבותי בישראל?], ראיון לקראת הספר "שירת מחאה בישראל" של אסף אוזן, באתר שיחה מקומית.
** [https://www.yekum.org/2022/09/%d7%9e%d7%94%d7%95-%d7%94%d7%9e%d7%99%d7%98%d7%91-%d7%a9%d7%9c-%d7%a9%d7%99%d7%a8%d7%aa-%d7%94%d7%9e%d7%97%d7%90%d7%94-%d7%91%d7%99%d7%a9%d7%a8%d7%90%d7%9c-%d7%a8%d7%90%d7%99%d7%95%d7%9f-%d7%a2%d7%9d/ מהו המיטב של שירת המחאה בישראל? ראיון עם עמיר סגל], ראיון לקראת הספר "שירת מחאה בישראל" של אלי אשד, באתר יקום תרבות.
** [https://www.youtube.com/watch?v=7PODWUCkCUw עמיר סגל: שירה יכולה להיות במה למחאה], ראיון לקראת הספר "שירת מחאה בישראל" של מיקי מירו, בפודקסט של מיקי מירו.
** [https://omny.fm/shows/gam-ken-tarbut/28-08-22?fbclid=IwAR3IwHR1lqBT-370FRri6asbHgvc4RlHzPgfnCVGHrz6SfjSFNarECjzj1I כשהמשוררים מוחים], ראיון לקראת הספר "שירת מחאה בישראל" של גואל פינטו, בתוכנית גם כן תרבות בכאן תרבות.
** [https://myshlomi.com/2022/07/20/%d7%a9%d7%99%d7%a8%d7%aa-%d7%9e%d7%97%d7%90%d7%94/?fbclid=IwAR0P-6AizVxtAbHmYJ9uoYOYmYsZ3_xjXFS0qEV4HE9X-l7YuqRtwu6yRks שירת מחאה], רשימה על הספר "שירת מחאה בישראל" של שלומי בן-עטר, בבלוג שלו.
** [https://www.jpost.com/jerusalem-report/article-715363?fbclid=IwAR1TQ8K9QyFicDcMMUfuiXz1zeUhdIxRxIU-mkQaQIJpvXVuBHe3CxilqlI Amir Akiva Segal: Protest Poetry in Israel], רשימה על הספר "שירת מחאה בישראל" של סטיב לינדה, בעיתון ג'רוזלם פוסט.
** [https://omny.fm/shows/gam-ken-tarbut/42e9d833-4d12-45d7-a67c-afaf00b4957d?fbclid=IwAR1-kWnb1PiwtONg8KQWls4bzB-dbVPcMkKlgYTrthHXZxCDAzpwRhjUDFM על שירת מחאה בישראל], ראיון על הספר "שירת מחאה בישראל" של גואל פינטו, בתוכנית גם כן תרבות בכאן תרבות.
** [https://www.yekum.org/2023/04/%d7%94%d7%94%d7%91%d7%98%d7%97%d7%94-%d7%a9%d7%91%d7%92%d7%a8%d7%99%d7%9c%d7%94-%d7%aa%d7%a8%d7%91%d7%95%d7%aa-%d7%a4%d7%a8%d7%a7-%d7%9e%d7%a1%d7%a4%d7%a8%d7%95-%d7%a9%d7%9c-%d7%a2%d7%9e%d7%99%d7%a8/ משירת המחאה של גרילה תרבות], פרק מהספר "שירת מחאה בישראל" באתר יקום תרבות.
* 
** מצד זה: שירת-מחאה ומחאה, עמוס לויתן, רשימה על הספר "שירת מחאה בישראל" בכתב העת עיתון 77, גיליון 430, יוני 2023

== קישורים חיצוניים ==

* 
* [http://www.nillydagan.com/אינדקס-יוצרים-האתר-של-נילי-דגן/item/353-סגל-עמיר-עקיבא עמיר עקיבא סגל], באתר אינדקס היוצרים של נילי דגן
* [http://merhav.nli.org.il/primo_library/libweb/action/search.do?vl(freeText0)=%20סגל%20%2c+%20עמיר%20+%20עקיבא%20&vl(127845559UI0)=creator&vl(169492597UI1)=all_items&fn=search&tab=default_tab&mode=Basic&vid=NLI&scp.scps=scope%3a(NNL)&ct=lateralLinking רשימת הפרסומים של עמיר עקיבא סגל], בקטלוג הספרייה הלאומית
* 
* [http://www.mitaam.co.il/shiraAkiva.htm כמה שירים של עמיר עקיבא סגל], באתר כתב העת "מטעם"
* 
* 
* [http://nillydagan.com/סופ-ש-שירה/1184-עמיר-עקיבא-סגל עמיר עקיבא סגל באנתולוגיה מקוונת לשירה עברית באתר של נילי דגן]
* 
* [https://web.archive.org/web/20130802190520/http://musaf.bac.org.il/column/maarbha-mkan רשימת כלל הפרקים ברומן "מערבה מכאן], באתר "המוסף" של בית אבי חי
* 

== הערות שוליים ==

קטגוריה:משוררים ישראלים
קטגוריה:שדרני רדיו ישראלים
קטגוריה:משוררים כותבי עברית
קטגוריה:פעילי האגודה לזכויות האזרח
קטגוריה:מבקרי ספרות ישראלים
קטגוריה:זוכי פרס הרי הרשון
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:פעילים חברתיים ישראלים
קטגוריה:מועצה אזורית עמק יזרעאל: אישים
קטגוריה:בוגרי התיכון החקלאי ויצו נהלל
קטגוריה:ישראלים שנולדו ב-1980